stanford-oval/wikipedia huggingface dataset:
Didymóteicho
Kunnan osat

Vuoden 2011 kuntauudistuksesta lähtien Didymóteichon kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
| Kunnallis­yksikkö | Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- | --- |
| Didymóteicho | Asiméniο | Asiméniο | 334 |
| Didymóteicho | Asvestádes | Asvestádes | 192 |
| Didymóteicho | Didymóteicho | Didymóteicho | 9 263 |
| Didymóteicho | Didymóteicho | Néoi Psathádes | 104 |
| Didymóteicho | Ellinochóri | Ellinochóri | 593 |
| Didymóteicho | Ellinochóri | Lagós | 620 |
| Didymóteicho | Ellinochóri | Thyréa | 160 |
| Didymóteicho | Isaákiο | Isaákiο | 407 |
| Didymóteicho | Karotí | Karotí | 271 |
| Didymóteicho | Koufóvouno | Koufóvouno | 629 |
| Didymóteicho | Kyaní | Kyaní | 474 |
| Didymóteicho | Máni | Evgenikó | 85 |
| Didymóteicho | Máni | Máni | 385 |
| Didymóteicho | Máni | Sitariá | 68 |
| Didymóteicho | Petrádes | Petrádes | 184 |
| Didymóteicho | Poimenikó | Poimenikó | 343 |
| Didymóteicho | Prangí | Prangí | 304 |
| Didymóteicho | Pýthio | Pýthio | 429 |
| Didymóteicho | Pýthio | Rígiο | 100 |
| Didymóteicho | Pýthio | Stathmós | 12 |
| Didymóteicho | Sitochóri | Sitochóri | 326 |
| Didymóteicho | Sofikó | Sofikó | 795 |
Didymóteicho: Yhteensä: 16 078
| Metaxádes | Alepochóri | Alepochóri | 237 |
| Metaxádes | Alepochóri | Poliá | 128 |
| Metaxádes | Aspronéri | Aspronéri | 466 |
| Metaxádes | Aspronéri | Giatrádes | 72 |
| Metaxádes | Dóxa | Dóxa | 410 |
| Metaxádes | Elafochóri | Chionádes | 257 |
| Metaxádes | Elafochóri | Elafochóri | 133 |
| Metaxádes | Elafochóri | Vrýsi | 43 |
| Metaxádes | Ládi | Ládi | 180 |
| Metaxádes | Metaxádes | Avdélla | 30 |
| Metaxádes | Metaxádes | Metaxádes | 687 |
| Metaxádes | Palioúri | Palioúri | 468 |
| Metaxádes | Vrysiká | Sávra | 142 |
| Metaxádes | Vrysiká | Vrysiká | 162 |
Metaxádes: Yhteensä: 3 415
Yhteensä: 19 493
Tunnettuja asukkaita

Kaupungissa ovat syntyneet Bysantin aikakauden hallitsijat Johannes III Vatatzes ja Johannes V Palaiologos.[lähde? ]
Aiheesta muualla

Δήμος Διδυμοτείχου. Didymóteichon kunnan verkkosivut. (kreikaksi)
Itä-Makedonian ja Traakian alue
| --- | --- |
Dráman alueyksikkö:   Doxáto  Dráma  Káto Nevrokópi  Paranésti  Prosotsáni 
Évroksen alueyksikkö:   Alexandroúpoli  Didymóteicho  Orestiáda  Samothráki  Souflí 
Kaválan alueyksikkö:   Kavála  Néstos  Pangaío 
Rodópin alueyksikkö:   Arrianá  Íasmos  Komotiní  Maróneia-Sápes 
Thásoksen alueyksikkö:  Thásos
Xánthin alueyksikkö:   Ávdira  Mýki  Tópeiros  Xánthi
Etelä-Afrikan Grand Prix 1981

Etelä-Afrikan Grand Prix 1981 oli Formula 1 -kauden 1981 MM-sarjan ulkopuolinen osakilpailu, joka käytiin Kyalamin vanhalla radalla 7. helmikuuta 1981. Näin ollen kilpailusta ei jaettu virallisia pisteitä. Kilpailun voitti argentiinalainen Carlos Reutemann.
Alfa Romeo, Ferrari ja Renault eivät osallistuneet kilpailuun.
Tulokset

| Sija | Kuljettaja | Talli | Kierroksia | Aika/keskeytyssyy | Lähtöruutu |
| --- | --- | --- | --- | --- | --- |
| 1 |  Carlos Reutemann | Williams-Ford | 77 | 1:44.54,03 | 2 |
| 2 |  Nelson Piquet | Brabham-Ford | 77 | + 0,601 | 1 |
| 3 |  Elio De Angelis | Lotus-Ford | 77 | + 1,462 | 5 |
| 4 |  Keke Rosberg | Fittipaldi-Ford | 76 | + 1 kierros | 4 |
| 5 |  John Watson | McLaren-Ford | 76 | + 1 kierros | 15 |
| 6 |  Riccardo Patrese | Arrows-Ford | 76 | + 1 kierros | 6 |
| 7 |  Eddie Cheever | Tyrrell-Ford | 76 | + 1 kierros | 12 |
| 8 |  Ricardo Zunino | Brabham-Ford | 75 | + 2 kierrosta | 7 |
| 9 |  Chico Serra | Fittipaldi-Ford | 75 | + 2 kierrosta | 13 |
| 10 |  Nigel Mansell | Lotus-Ford | 74 | + 3 kierrosta | 8 |
| 11 |  Derek Daly | March-Ford | 74 | + 3 kierrosta | 17 |
| Kesk. |  Alan Jones | Williams-Ford | 62 | Tekninen ongelma | 3 |
| Kesk. |  Marc Surer | Ensign-Ford | 58 | Elektroniikka | 14 |
| Kesk. |  Andrea de Cesaris | McLaren-Ford | 54 | Onnettomuus | 9 |
| Kesk. |  Desiré Wilson | Tyrrell-Ford | 51 | Onnettomuus | 16 |
| Kesk. |  Eliseo Salazar | March-Ford | 32 | Vaihdelaatikko | 19 |
| Kesk. |  Jan Lammers | ATS-Ford | 16 | Jarrut | 10 |
| Kesk. |  Siegfried Stohr | Arrows-Ford | 12 | Moottori | 11 |
| Kesk. |  Geoff Lees | Theodore-Ford | 11 | Onnettomuus | 18 |
Nopein kierros: Carlos Reutemann – 1.13,61
Ensimmäinen Englannin–Hollannin sota

Ensimmäinen Englannin–Hollannin sota (engl. First Anglo-Dutch war, holl. Eerste Engels-Nederlandse oorlog) käytiin vuosina 1652–1654 Englannin tasavallan ja Alankomaiden tasavallan välillä. Sota oli ensimmäinen neljästä maiden välisestä sodasta, ja se käytiin kokonaan merellä laivastojen välisenä merisotana.
Sodan syynä oli kilpailu ulkomaankaupan hallinnasta. Se alkoi Englannin aloitettua 1630-luvulla hollantilaisten alusten kaappaamisen Englannin kanaalissa ja laajeni siitä täysimittaiseksi merisodaksi. Lopulta Englanti saavutti lähialueidensa valvonnan ja pakotti Hollannin hyväksymään Englannin monopolin siirtomaidensa kauppaan.
Taustaa

Englanti ja Alankomaat olivat 1500-luvulla läheisiä liittolaisia vastustaessaan Habsburg-suvun pyrkimyksiä. Habsburgit hallitsivat Itävallan keisarikuntaa, Espanjaa ja monia pienempiä alueita. Kumpikin maa pyrki estämään Espanjan merivallan kasvua. Niinpä Englanti tuki alankomaalaisten Espanjan-vastaista taistelua kahdeksankymmenvuotisessa sodassa lähettämällä sille rahaa ja joukkoja. Alankomaiden hallinnossa oli pysyvä Englannin edustaja takaamassa yhteistoiminnan. Englannin vuonna 1604 Espanjan kanssa tekemä erillisrauha teki särön yhteistoimintaan, mutta pian sen jälkeen syttyneessä kolmikymmenvuotisessa sodassa ne olivat samalla puolella.
Espanjan vaikutusvallan heikkeneminen kolmikymmenvuotisen sodan päättyessä 1648 merkitsi samalla Espanjan siirtomaiden resurssien uudelleen jakoa. Saaliinjako aiheutti kiistaa aiempien liittolaisten välille. Alankomaiden tehtyä rauhan Espanjan kanssa se nousi Englannin sijaan Espanjan tärkeimmäksi kauppakumppaniksi. Se pysäytti Englannin kaupan tasaisen kasvun, joka oli jatkunut yhtäjaksoisesti vuodesta 1590 asti. Alankomaat vahvisti myös sotalaivastoaan, kun se aloitti vuonna 1653 kuudenkymmenen uuden sotalaivan rakentamisohjelman. Kauppalaivojen osalta se oli 1600-luvun puolivälissä Euroopan suurin: sillä oli enemmän kauppalaivoja kuin muilla mailla yhteensä. Alankomaiden talous perustui meritse tehdylle ulkomaankaupalle. Sillä oli kauppapoliittinen ylivalta erityisesti Pohjanmeren ja Itämeren alueilla. Lisäksi Alankomaat valtasi lähes kaikki Portugalin Kaukoidän ja Brasilian siirtomaat ja kauppa-asemat, mikä mahdollisti erityisen tuottaisan maustekaupan.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:First Anglo-Dutch-War
Käännös suomeksi
Ali Boulala

Ali Boulala
Ali Boulala (s. 28. tammikuuta 1979 Tukholma, Ruotsi) on ammattilaiskeittari, joka esiintyy lukuisissa rullalautailuelokuvissa, mm. Flip Sorry- elokuvassa. Hänen äitinsä on suomalainen ja isänsä algerialainen. Hänet tunnetaan muun muassa 25 rappusen olliestaan. 10. maaliskuuta 2007 hän joutui Shane Crossin kanssa moottoripyöräonnettomuuteen, josta seurasi Shane Crossin kuolema. Ali Boulala oli moottoripyörän ohjassa, muttei kuollut. Hänelle tuli kuitenkin vakavia vammoja kalloonsa ja hän joutui tilapäiseen koomaan. Molemmat olivat humalassa onnettomuuden sattuessa. Ali ei olisi halunnut ottaa Shanea moottoripyörän kyytiin, mutta Shane sai hänet suostuteltua. Boulala tuomittiin neljäksi vuodeksi vankilaan, joista kaksi ehdotonta vankeutta.
Ali Birra

Ali Birra (1950 Dire Dawa, Etiopia – 6. marraskuuta 2022) oli oromo-kansaan kuulunut laulaja, säveltäjä, runoilija ja kansallismielinen. Hän syntyi Dire Dawassa, Etiopiassa perheensä ainoana lapsena.
Birra liittyi teini-ikäisenä Afran Qallo -nimiseen kulttuuriryhmään, joka työskenteli epävirallisesti oromo-musiikin ja -kulttuurin edistämiseksi. Haile Selassien hallinto kielsi ryhmän toiminnan vuonna 1965 ja pidätti joitakin ryhmän jäseniä. Ali Birra vältti pidätykset ja muutti Addis Abebaan, jossa hän jatkoi muusikon uraansa menestyksellisesti. Vuonna 1971 hän julkaisi ensimmäisen levynsä, joka oli samalla ensimmäinen julkaistu levy oromo-musiikkia.
1980-luvulla Birra muutti aviopuolisonsa mukana ensin Saudi-Arabiaan, vuotta myöhemmin Ruotsiin ja sieltä edelleen Yhdysvaltoihin, jossa hän jatkoi uraansa muusikkona ja julkaisi useita levyjä.
Ali Bin Al-Hussein

Prinssi Ali Bin Al-Hussein vuonna 2012.
Jordanian prinssi Ali Bin Al-Hussein (arab. الأمير علي بن الحسين‎‎; s. 23. joulukuuta 1975 Amman) on Jordanian entisen kuninkaan Husseinin kolmas ja tämän silloisen puolison, kuningatar Alian toinen lapsi. Prinssi Alin väitetään olevan profeetta Muhammedin suora jälkeläinen 43. polvessa. Hän kuuluu hašimidien sukuun.
Prinssi Ali on opiskellut kotimaansa lisäksi Britanniassa ja Yhdysvalloissa. Hän valmistui vuonna 1993 Connecticutin Salisbury Schoolista, jossa hän menestyi painissa. Lopullisesti hän lopetti opiskelunsa vuonna 1999 valmistuttuaan Princetonin yliopistosta. Samana vuonna Alin isä Hussein kuoli.
Ali toimii nykyisin Jordanian jalkapalloliiton puheenjohtajana. Hän on perustanut myös Länsi-Aasian jalkapalloliiton, jonka puheenjohtajana hän myös toimii nykyisin. Länsi-Aasian jalkapalloliittoon kuuluu nykyisin 13 jäsenmaata. Tammikuusta 2011 asti Ali on toiminut myös kansainvälisen jalkapalloliiton FIFAn varapuheenjohtajana. Tammikuussa 2015 hän asettui ehdolle FIFAn puheenjohtajaksi. Vastaehdokkaana hänellä on 17 vuotta FIFAa johtanut sveitsiläinen Sepp Blatter sekä ranskalainen Jérôme Champagne.
Käännös suomeksi
Ali Benflis

Ali Benflis vuonna 2014.
Ali Benflis (arab. أحمد بن فليس‎) (s. 8. syyskuuta 1944 Batna, Ranskan Algeria) on algerialainen poliitikko ja entinen Algerian pääministeri. Hän edustaa Kansallista vapautusrintamaa.
Ali Benflis oli Algerian oikeusministeri vuosina 1988–1991 ja elokuusta 2000 toukokuuhun 2003 maan pääministeri. Presidentti Abdelaziz Bouteflika erotti Benflisin, kun tämä käytti asemaansa Kansallisen vapautusrintaman johdossa omassa presidentinvaalikampanjassaan. Hänen edeltäjänsä pääministerinä oli Ahmed Benbitour ja seuraajansa Ahmed Ouyahia.
Ali Benflis oli ehdolla Algerian presidentiksi, mutta hävisi Abdelaziz Bouteflikalle 8. huhtikuuta 2004. Bouteflika voitti vaalit 85 % äänienemmistöllä, kun toiseksi sijoittunut Benflis sai äänistä ainoastaan 6,4 %.
Benflis pyrki presidentiksi myös vuoden 2014 vaaleissa, jolloin hän tuli toiseksi Bouteflikan jälkeen. Hän sai äänistä 12,18 prosenttia Bouteflikan saadessa niistä 81,53 prosenttia. Benflis syytti vaaleja petokseksi.
Siiviliammatiltaan Benflis on entinen lakimies ja valtion syyttäjä.
Ali Biaudet

Ali Léon Alfred Biaudet (26. marraskuuta 1895 Helsinki – 18. kesäkuuta 1935 Helsinki) oli suomalainen pankkivirkailija, urheilutoimittaja ja tenniksen pelaaja.
Ali Biaudetin vanhemmat olivat historiantutkija Henry Biaudet ja Maria (Mary) Christina Sjöblom (1870–1954). Hän oli naimisissa vuodesta 1923 Anna Aarnen (1902–1955) kanssa. Biaudet oli urheilutoimittajana Hufvudstadsbladet-lehdessä, ja hän pelasi tennistä ja jääpalloa maajoukkuetasolla. Biaudet pelasi tennistä Davis Cupissa vuonna 1932. Jääpallossa hän edusti KIF:ää 1920-luvulla pelipaikan ollessa puolustuksessa. Hän oli hopeaa voittaneessa KIF:enin joukkueessa vuoden 1930 loppuottelussa. Biaudet oli vuonna 1933 KIF:n puheenjohtajana.
Biaudet hukkui tapaturmaisesti kesäkuussa 1935 Lauttasaaren lähellä. Hän oli suuren seurueen mukana palaamassa yöllä moottoriveneellä Helsinkiin, kun hän horjahti yli laidan pyrkiessään veneen perästä keulapuolelle. Vene pysäytettiin heti ja Biaudetille heitettiin pelastusrengas. Hän lähti uimaan sitä kohden, mutta vajosi parin metrin päässä pelastusrenkaasta veden alle saatuaan sydänkohtauksen.
Olympiapurjehtija Rudi Biaudet on Ali Biaudetin pojanpoika.
Alkoksidi

alkoksidiryhmän rakenne
Alkoksidi on alkoholin konjugaattiemäs, eli se mitä syntyy, kun alkoholin hydroksyylistä poistetaan protoni. Alkoksidi koostuu orgaanisesta ryhmästä, johon on sitoutunut negatiivisesti varautunut happi. Myös enolaatti on eräänlainen alkoksidi, mutta se reagoi toisin.
Stabiloimattomat alkalialkoksidit ovat erittäin voimakkaita eli superemäksiä. Alkoksideja ei voi pitää vesiliuoksessa, koska vesi toimii happona, jolloin syntyy alkoholia ja oksidia tai hydroksidia. Esimerkiksi titaanioksidia valmistetaan titaanisopropoksidista (isopropanolin johdannainen).
Koska alkoholit ovat veden johdannaisia, alkalimetallien alkoksideja voidaan valmistaa vastaavalla tavalla kuin hydroksideja, eli liuottamalla alkoholiin reaktiivista metallia kuten natriumia tai kaliumia. Natriummetoksidi, jota voidaan valmistaa liuottamalla natriumia metanoliin, on tyypillinen esimerkki.
Emil Galimov

| Emil Galimov> Henkilötiedot |
| --- | --- |
Koko nimi:  Emil Gabdelnurovitš Galimov
Syntynyt: 9. toukokuuta 1992 Nižnekamsk, Tatarstan, Venäjä
Kansalaisuus:   Venäjä
Jääkiekkoilija
Pelipaikka:  hyökkääjä
Maila:  vasen
Pituus:  187 cm
Paino:  84 kg
Seura
Seura:  SKA Pietari
Sarja:  KHL
Pelinumero:  72
Pelaajaura
Pääsarjaura:  2010–
Aik. seurat:  HK Neftehimik Nižnekamsk (KHL)  Lokomotiv Jaroslavl (KHL/VHL) Ak Bars Kazan (KHL)
NHL-varaus:  207. varaus, 2013 San Jose Sharks
Emil Gabdelnurovitš Galimov (ven. Эмиль Габдельнурович Галимов, tat. Эмиль Габделнур улы Галимов, Emil Ğabdelnur ulı Ğalimov; s. 9. toukokuuta 1992 Nižnekamsk) on venäläinen jääkiekkoilija, pelipaikaltaan hyökkääjä. Hän edustaa KHL-seura SKA Pietaria. Galimov laukoo vasemmalta. Myös hänen veljensä Ansel on jääkiekkoilija.
Ura

Galimov debytoi KHL:ssä kaudella 2010–2011 HK Neftehimik Nižnekamskin paidassa. Hän pelasi debyyttikaudellaan 18 ottelua tehoin 1+1=2. Kaudella 2012–2013 Galimov keräsi Lokomotiv Jaroslavlin riveissä pisteet 7+13=20. Vuonna 2017 Galimov siirtyi takaisin Neftehimik Nižnekamskiin. Hän tehtaili kaudella 2017–2018 uransa ennätyspisteet 15+14=29. Seuraavalla kaudella Galimov nimitettiin Nižnekamskin kapteeniksi. 16. toukokuuta 2019 Galimov teki yksivuotisen sopimuksen Ak Bars Kazanin kanssa.
Vuonna 2022 Galimov teki nelivuotisen sopimuksen SKA Pietarin kanssa.
Aiheesta muualla

Emil Galimov The Internet Hockey Databasessa (englanniksi)
Alexander Resch

| Mitalit | Mitalit | Mitalit |  |
| --- | --- | --- | --- |
|  Alexander Resch vuonna 2021. |  Alexander Resch vuonna 2021. |  Alexander Resch vuonna 2021. |  |
Maa:   Saksa
Miesten ohjaskelkkailu
|  Olympialaiset  |  Olympialaiset  |  Olympialaiset  |  |
|  Kultaa | Salt Lake City 2002 | parikilpailu |  |
|  Pronssia | Vancouver 2010 | parikilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Königssee 1999 | parikilpailu |  |
|  Kultaa | St. Moritz 2000 | parikilpailu |  |
|  Kultaa | Calgary 2001 | sekajoukkue |  |
|  Kultaa | Sigulda 2003 | sekajoukkue |  |
|  Kultaa | Nagano 2004 | parikilpailu |  |
|  Kultaa | Nagano 2004 | sekajoukkue |  |
|  Kultaa | Igls 2007 | parikilpailu |  |
|  Kultaa | Igls 2007 | sekajoukkue |  |
|  Hopeaa | St. Moritz 2000 | sekajoukkue |  |
|  Hopeaa | Park City 2005 | parikilpailu |  |
|  Pronssia | Königssee 1999 | sekajoukkue |  |
|  Pronssia | Sigulda 2003 | parikilpailu |  |
| EM-kilpailut  | EM-kilpailut  | EM-kilpailut  |  |
|  Kultaa | Winterberg 2000 | parikilpailu |  |
|  Kultaa | Winterberg 2000 | sekajoukkue |  |
|  Kultaa | Altenberg 2002 | parikilpailu |  |
|  Kultaa | Oberhof 2004 | sekajoukkue |  |
|  Kultaa | Winterberg 2006 | parikilpailu |  |
|  Hopeaa | Altenberg 2002 | sekajoukkue |  |
Alexander Resch (s. 5. huhtikuuta 1979) on saksalainen ohjaskelkkailija. Hän aloitti uransa vuonna 1998 ja kilpailee yhdessä Patric Leitnerin kanssa. Pari voitti olympiakultaa vuoden 2002 talviolympialaisissa Salt Lake Cityssä. Vuoden 2006 talviolympialaisissa Torinossa he sijoittuivat lopputuloksissa kuudenneksi ja vuoden 2010 olympialaisissa Vancouverissa he saavuttivat pronssia.
Pari on voittanut useita mitaleja ohjaskelkkailun maailmanmestaruuskilpailuissa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Alexander Resch
Esa Pakarinen Junior

| Esa Pakarinen Junior |
| --- | --- |
 Esa Pakarinen Junior (oikealla) Ylioppiasteatterin Kaunis Veera -näytelmässä vuonna 1969.
Henkilötiedot
Syntynyt: 12. joulukuuta 1947 (ikä 76) Varkaus
Ammatti:  näyttelijä
Vanhemmat:  Esa Pakarinen (isä) Elli Aho (äiti)
Aiheesta muualla
IMDb 
Elonet
Esa Pakarinen junior (s. 12. joulukuuta 1947 Varkaus) on suomalainen näyttelijä. Hän on Pekka Puupää -rooleistaan tunnetun näyttelijä Esa Pakarisen poika. Isänsä tavoin Esa Pakarinen junior on näytellyt kotimaisissa elokuvissa. Pakarinen on vaikuttanut erityisesti suomalaisen nukketeatterin kehitykseen sekä näyttelijänä että ohjaajana.
Valmistuttuaan Teatterikoulusta Pakarinen työskenteli ensin Joensuun kaupunginteatterissa, jonka johtajana oli tuolloin Jouko Turkka. Sen jälkeen hän siirtyi KOM-teatteriin ja myöhemmin Kotkan ja Helsingin kaupunginteattereihin. Draamateatterikauden jälkeen Pakarinen suuntautui nukketeatteriin. Hän oli vakituinen vierailija nukketeatteri Vihreässä Omenassa, jonka mukana hän kierteli myös ulkomailla. Vuonna 1989 Pakarinen muutti takaisin Varkauteen, jossa hän esitti itse soolonukketeatteria mutta teki nukketeatteria myös vierailuohjauksina muun muassa Jyväskylän Huoneteatterille. Sittemmin hän kuitenkin palasi Helsinkiin, jossa on vieraillut muun muassa Unga Teaternissa. Pakarinen on myös opiskellut vyöhyketerapeutiksi.
Pakarinen on ollut myös tekemässä useita lastenohjelmia kuten Hapsiaista. Hän on ollut Ristijärven Nuori Teatteri -teatterikoulutustapahtuman ohjaajana lähes joka vuosi.
Pakariselle myönnettiin taiteilijaeläke vuonna 2014.
Filmografia

Niilon oppivuodet (1971)
Kukkaisvalta (1972)
Villahousupakko (1977)
Ottakaa varas kiinni! (1977)
Jäniksen vuosi (1977)
Runoilija ja muusa (1978)
Koeputkiaikuinen ja Simon enkelit (1979)
Miesten koulu (1980)
Pedon merkki (1981)
Kiljusen herrasväki (1981)
Jon (1983)
Hapsiainen (1987–1992)
Petos (1988)
Histamiini ja merenneidon aarre (1989)
Pieni pala Jumalaa (1999)
Kotikatu (2000)
Angélico Sândalo Bernardino

Angélico Sândalo Bernardino (s. 19. tammikuuta 1933 Saltinho de Piracicaba) on brasilialainen roomalaiskatolinen piispa. Hänet vihittiin papiksi 12. heinäkuuta 1959. Hän sai nimityksen São Paulon vihkipiispaksi sekä Tambeaen titulaaripiispaksi 12. joulukuuta 1974. Piispaksi vihkiminen seurasi 25. tammikuuta 1975. Pääkonsekraattorina toimi Paulo Evaristo Arns, jota avustivat Benedito de Ulhôa Vieira ja José Thurler.
Sândalo Bernardino sai 19. huhtikuuta 2000 nimityksen Blumenaun hiippakunnan piispaksi, jona hän toimi, kunnes jäi eläkkeelle 18. helmikuuta 2009.
Andreas Kalbitz

| Andreas Kalbitz |
| --- | --- |
 Andreas Kalbitz helmikuussa vuonna 2016.
Henkilötiedot
Syntynyt: 1972
Kansalaisuus:  Saksa
Poliitikko
Entiset puolueet:  Vaihtoehto Saksalle
Aiheesta muualla
www.andreaskalbitz.de
Andreas Kalbitz (s. 1972) on saksalainen äärioikeistolainen poliitikko, joka aiemmin kuului oikeistopopulistisen Vaihtoehto Saksalle (saks. Alternative für Deutschland, AfD) -puolueen sisälle 2015 perustetun äärilaidan ryhmittymän Flügelin näkyvimpiin edustajiin. Hän on kuulunut useaan äärioikeistolaiseen ja uusnatsien järjestöön. Flügel laukkautti itsensä, kun Saksan viranomaiset ottivat sen valvontaansa.
Kalbitz oli AfD:n keskeisiä henkilöitä vielä keväällä 2020, mutta hänet erotettiin puolueesta toukokuussa 2020, kun puolueen suosio on laskussa. Hän jatkaa kuitenkin paikallispolitiikassa Brandenburgin osaltion parlamentissa. Kalbitz itse väittää, että erottamisen  taustalla on Afd:n johtajan Jörg Meuthenin halu karsia kilpailijoita vaalien edellä.
Aiheesta muualla

Kuvia tai muita tiedostoja aiheesta Andreas Kalbitz Wikimedia Commonsissa
Etelä-Afrikan Grand Prix 1985

Etelä-Afrikan Grand Prix 1985 oli Formula 1 -sarjan osakilpailu, joka ajettiin 19. lokakuuta 1985 Kyalamin radalla. Kilpailun voitti Nigel Mansell, jolle voitto oli toinen perättäinen.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 5 |  Nigel Mansell | Williams-Honda | 75 | 1:28'22.866 | 1 | 9 |
| 2 | 6 |  Keke Rosberg | Williams-Honda | 75 | + 7.572 | 3 | 6 |
| 3 | 2 |  Alain Prost | McLaren-TAG | 74 | + 1 krs. | 9 | 4 |
| 4 | 28 |  Stefan Johansson | Ferrari | 74 | + 1 krs. | 16 | 3 |
| 5 | 17 |  Gerhard Berger | Arrows-BMW | 74 | + 1 krs. | 11 | 2 |
| 6 | 18 |  Thierry Boutsen | Arrows-BMW | 74 | + 1 krs. | 10 | 1 |
| 7 | 3 |  Martin Brundle | Tyrrell-Renault | 73 | + 2 krs. | 17 |   |
| Kesk. | 11 |  Elio de Angelis | Lotus-Renault | 52 | Moottori | 6 |   |
| Kesk. | 29 |  Pierluigi Martini | Minardi-Motori Moderni | 45 | Akku | 20 |   |
| Kesk. | 1 |  Niki Lauda | McLaren-TAG | 37 | Turbo | 8 |   |
| Kesk. | 4 |  Philippe Streiff | Tyrrell-Renault | 16 | Onnettomuus | 19 |   |
| Kesk. | 12 |  Ayrton Senna | Lotus-Renault | 8 | Moottori | 4 |   |
| Kesk. | 27 |  Michele Alboreto | Ferrari | 8 | Turbo | 15 |   |
| Kesk. | 7 |  Nelson Piquet | Brabham-BMW | 6 | Moottori | 2 |   |
| Kesk. | 20 |  Piercarlo Ghinzani | Toleman-Hart | 4 | Moottori | 13 |   |
| Kesk. | 19 |  Teo Fabi | Toleman-Hart | 3 | Moottori | 7 |   |
| Kesk. | 8 |  Marc Surer | Brabham-BMW | 3 | Moottori | 5 |   |
| Kesk. | 24 |  Huub Rothengatter | Osella-Alfa Romeo | 1 | Sähköt | 21 |   |
| Kesk. | 22 |  Riccardo Patrese | Alfa Romeo | 0 | Onnettomuus | 12 |   |
| Kesk. | 23 |  Eddie Cheever | Alfa Romeo | 0 | Onnettomuus | 14 |   |
| DNS | 33 |  Alan Jones | Lola-Hart | 0 | Kuljettaja | 18 |   |
Muuta

Paalupaikka: Nigel Mansell – 1'02.366
Nopein kierros: Keke Rosberg – 1'08.149 kierroksella 74
Tapahtumaa boikotoivat useat tallit, muun muassa Ligier ja Renault, maan apartheid-ongelmien takia.
Tämä oli viimeinen Formula 1 -kilpailu ennen Las Vegasin GP:tä 2023, joka ajettiin jonain muuna päivänä kuin sunnuntaina.
Ensimmäinen Honda-moottorin kaksoisvoitto
Annika Paasikivi

Annika Maria Paasikivi (s. 1975) on Oras Investin toimitusjohtaja vuodesta 2018 lähtien. Hän on Oraksen perustajan Erkki Paasikiven pojantytär.
Anhalt

Anhalt voi tarkoittaa seuraavia asioita:
Anhaltin herttuakunta, Saksan herttuakunta 1806–1918
Anhaltin vapaavaltio, Saksan osavaltio 1918–1945
Saksi-Anhalt, nyky-Saksan osavaltio
Anhalt-suku (myös Askanian suku), vanha saksalainen hallitsijasuku
6120 Anhalt, asteroidi
sukunimenä:
August Anhalt (1899–1975), saksalainen maalari
Edna Anhalt (1914–1987), yhdysvaltalainen käsikirjoittaja
Edward Anhalt (1914–2000), yhdysvaltalainen käsikirjoittaja ja tuottaja
Günther Anhalt (1906–1945), saksalainen SS-mies
István Anhalt (1919–2012), unkarilais-kanadalainen säveltäjä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Anhalt”, voi hakea sivunnimihaulla, laajalla sivunnimihaulla tai tekstihaulla.
Ali Boussaboun

Ali Boussaboun (s. 11. kesäkuuta 1979 Tanger, Marokko) on marokkolainen jalkapalloilija, joka edustaa Alankomaiden pääsarjassa, Eredivisiessä pelaavaa ADO Den Haagia. Boussabounin pelipaikka on hyökkääjä.
Ura

178 senttimetriä pitkä Boussaboun on marokkolaisuudestaan huolimatta pelannut lähes koko ammattilaisuransa Alankomaissa. Ennen siirtymistään FC Utrechtiin kesällä 2008, hän on edustanut ADO Den Haagia, FC Groningenia, NAC Bredaa ja Feyenoord Rotterdamia. Utrechtissa hän pelasi lainalla jo keväällä 2007. Kauden 2007–2008 hän pelasi qatarilaisessa Al-Wakrassa. Kauden 2010–2011 jälkeen hän oli viisi kuukautta ilman seuraa, kunnes siirtyi kasvattaja seuraansa ADO Den Haagin joulukuussa 2011.
Boussaboun on pelannut Marokon maajoukkueessa 12 ottelua.